Anathema (hudobná skupina)

Anathema je britská rocková kapela, založená v r 1990.

 Biografia 
 Začiatky 
Kapela vznikla v lete roku 1990 v zložení: 
 Darren White – spev
 Danny Cavanagh – gitara
 Vincent Cavanagh – gitara
 Jamie Cavanagh – basová gitara
 John Douglas – bicie
Názov Pagan Angel si kapela po krátkom čase zmenila na výstižnejší – Anathema. V tomto prípade sa ich názov nedá brať ako vylúčenie z cirkvi (anatéma je cirkevná kliatba), ale skôr ako vylúčenie z mainstreamovej hudby (dištancovanie sa od hlavného hudobného prúdu).

 Debut 
Ich prvé demo An Iliad of Woes skupina nahrala v novembri toho istého roku. Druhé demo s názvom All Faith Is Lost bolo nahraté v lete 1991. Piesne z obidvoch demokaziet sa dočkali pozitívneho ohlasu, takže onedlho sa opäť vrátili do štúdia, kde nahrali singel They Die s dvomi piesňami – Crestfallen a They Die. Onedlho na to odišiel z kapely basgitarista Jamie Cavanagh a nahradil ho Duncan Patterson.

V lete 1992 sa skupina opäť stretla v štúdiu, aby nahrala svoje debutové EP – The Crestfallen, po ktorom o rok neskôr nasledoval album Serenades. O úspešnosti albumu svedčí to, že Anathema bola predskokanom na turné legendy Cannibal Corpse. Album bol ocenený časopisom Metal Hammer a klip k piesni Sweet Tears sa dlhé týždne držal v rebríčku hudobnej stanice MTV. Na jeseň skupina vyrazila na európske turné po štátoch ako sú Holandsko, Belgicko a Írsko. Na jar 1994 navštívili Nemecko spolu s kapelami Cradle of Filth a At The Gates. Nasledovali koncerty vo Fínsku, Rakúsku, Švajčiarsku a Rumunsku. V auguste sa pozreli do ďalekej Brazílie, kde vystupovali na Indipendent Rock Festivale. Po návrate pokračovali znova v Belgicku a Holandsku. Ešte predtým však stihli natočiť ďalší singel, Pentecost III. V nasledujúcom roku odišiel z kapely spevák Darren White (založil kapelu The Blood Divine). Za mikrofón sa postavil mladší z bratov Cavanaghovcov, gitarista Vincent.

Odchod speváka neovplyvnil úspešnosť kapely, skôr naopak. Vincent ukázal, že má na spievanie naozaj talent. Nový album The Silent Enigma uzrel svetlo sveta na konci októbra 1995. Mnohí nadšenci prirovnali tento album k zrážke Pink Floyd s Black Sabbath. Ako predkapela vystupovali na turné Paradise Lost, neskôr na Dynamo festivale v Holandsku.

 Ďalšia tvorba 
Takmer presne o rok vyšiel ich ďalší, podľa mnohých najúspešnejší album Eternity. V máji 1997 vyšlo prvé video s názvom A Vision Of A Dying Embrace. O mesiac odišiel z kapely bubeník John, dočasne nahradený Shaunom Steelsom (ex-Solstice). 

V januári 1998 za začalo nahrávanie ďalšieho albumu, Alternative 4. Zaujímavý, ale už nie metalový album sa dostal na pulty predajní v polovici toho istého roku. Kapela opustila vydavateľstvo Peaceville a podpísala kontrakt s Music For Nations. Po nezhodách v kapele sa rozlúčil Duncan, ktorého vystriedal Dave Pybus. V novembri sa do kapely znova vrátil John.

Na začiatku roku 1999 začali s nahrávaním albumu Judgement. V roku 2000 sa znova objavili na holandskom Dynamo festivale a v Poľsku v rámci Judgement Tour 2000. V máji sa stal novým členom kapely klávesák Les Smith (spolupracoval s nimi už na albume Eternity). Zvyšok roka venovali ďalšiemu nahrávaniu. Nový album vyšiel v roku 2001 pod názvom A Fine Day To Exit. Z kapely odišiel Dave Pybus, ktorého na turné nahradil George Roberts. Krátko na to vyrazili na európske turné, skladajúce sa z dvadsiatich troch koncertov.

Vo februári 2002 opustil kapelu gitarista Danny, ktorý sa na čas pripojil k Duncanovej kapele Antimatter, ale v apríli sa znova vrátil. Po jedenástich rokoch sa v zostave znovu objavil Jamie. Na konci roka 2003 vyšiel album A Natural Disaster, najprogresívnejší album z ich tvorby. Atmosférická hudba, podľa niekoho možno pomätená. V roku 2004 vyšiel záznam z koncertu pomenovaný Were You There? v poľskom vydavateľstve Metalmind. Po ňom nasledovalo ďalšie DVD – A Moment In Time, takisto záznam z koncertu v Poľsku. 

Najnovší album sa mal pôvodne menovať Everything. Dátum vydania bol niekoľkokrát odsunutý a názov premenovaný, čo vyvolalo veľa polemík a špekulácií medzi fanúšikmi. Dňa 20.marca 2010 kapela oznámila na svojej oficiálnej internetovej stránke a  oficiálnej Facebook stránke dátum vydania pre svoj nový album na 31. mája 2010. Názov albumu je We're Here Because We're Here.

 Diskografia 
 Demá 
 An Iliad of Woes (1990)
 All Faith Is Lost (1991)

 EP 
 The Crestfallen (1992)
 Pentecost III (1995)

 Štúdiové albumy 
 Serenades – február, 1993 Peaceville Records
 The Silent Enigma – 23. október, 1995 Peaceville Records
 Eternity – 11. november, 1996 Peaceville Records
 Alternative 4 – 22. jún, 1998 Peaceville Records
 Judgement- 21. jún, 1999 Music For Nations
 A Fine Day To Exit – 9. október, 2001 Music For Nations
 A Natural Disaster – 3. november, 2003 Music For Nations
 We’re Here Because We’re Here – 31. máj, 2010 Kscope Records
 Weather Systems – 2012
 Distant Satellites – 2014
 The Optimist – 2017

 Kompilácie 
 Resonance (2001)
 Resonance Vol. 2 (2002)

 Spolupráca na kompiláciách 
 Peaceville 4 : „Lovelorn Rhapsody“ (1992)
 In The Name Of Satan (Venom tribute) : „Welcome to Hell“ (1994)
 Under The Sign Of The Sacred Star : „A Dying Wish“ (1996)
 Slaytanic Slaughter II (Slayer tribute) : „Read Between the Lies“ (1996)
 Peaceville X : „Better Off Dead“, „Goodbye Cruel World“, „One of the Few“ (1997)
 Super Summer Swinging Sounds (Kerrang! compilation) : „Make It Right (F.F.S.)“ (1999)
 Peaceville Classic Cuts : „Empty“ (2001)
 Monsters of Death Vol.1 (DVD) : „Sweet Tears“ (2005)

 Videá 
 Videoklipy 
 „Sweet Tears“ (1993, z albumu Serenades)
 „Mine Is Yours“ (1994, z albumu Pentecost III)
 „The Silent Enigma“ (1995, z albumu The Silent Enigma)
 „Hope“ (1996, z albumu Eternity)
 „Pressure“ (2001, z albumu A Fine Day to Exit)

 Official Live 
 A Vision Of A Dying Embrace (30 min, VHS roku 1997 a DVD roku 2002, Peaceville)
 Were You There? (DVD, 2004, Music for Nations)
 A Moment in Time (DVD, 2006)

 Bootlegy 
 Live in London, U.K. (35 min., Bootleg, 07.11.1992)
 Live In Istanbul/TURKEY
 Live in Geneve (50 min, Bootleg, 23.01.1994)
 Live in Czech (60 min, Bootleg, 13.11.1994)
 Live in Białystok, Poland (30 min, Bootleg, February,1994)

 Iné projekty 
.

 Externé odkazy 
 www.anathema.ws – oficiálna stránka skupiny 
 www.facebook.com/pages/ANATHEMA-official-band-page/125049763628?ref=mf – oficiálna Facebook stránka skupiny 

Kategória:Britské heavymetalové hudobné skupiny
Kategória:Deathmetalové hudobné skupiny
Kategória:Doommetalové hudobné skupiny
Kategória:Rockové hudobné skupiny
Kategória:Hudobné skupiny z 1990